ai4bharat/Pralekha huggingface dataset:
உள்துறை அமைச்சகம்
மத்திய உள்துறை அமைச்சர் திரு அமித்ஷா, சுவாமி விவேகானந்தருக்கு அவருடைய மறைந்த தினத்தில் அஞ்சலி செலுத்தினார்
சுவாமி விவேகானந்தர் ஒரு தேசபக்த துறவி, சிறந்த சிந்தனையாளர் மற்றும் முன்மாதிரியான சொற்பொழிவாளர் என்று மத்திய உள்துறை அமைச்சர் திரு. அமித்ஷா புகழாரம் சூட்டியதுடன், அவர் இந்தியாவில் தேசியவாத உணர்வை வலுப்படுத்தியது மட்டுமல்லாமல், உலகம் முழுவதையும் இந்திய கலாச்சாரத்தின் நெறிமுறைகளால் வளப்படுத்தினார். சுவாமி விவேகானந்தர் மறைந்த தினமான இன்று அவருக்கு அஞ்சலி செலுத்திய திரு அமித்ஷா, ஒரு சுட்டுரையில், “கல்வி குறித்த எண்ணங்கள், உலகளாவிய சகோதரத்துவம் மற்றும் சுய விழிப்புணர்வு பற்றிய சுவாமி விவேகானந்தரின் பேச்சுகள் இன்றளவும் யாராலும் மறுக்க முடியாமல் உள்ளது” என்று கூறியுள்ளார்.
மத்திய உள்துறை அமைச்சர் “சுவாமி விவேகானந்தர் இந்தியாவின் இளைஞர் சக்தியின் திறன்களில் மிகுந்த நம்பிக்கை கொண்டிருந்தார்” என்றார். அது மட்டுமன்றி வரவிருக்கும் காலங்களில் இளைஞர்களால் மட்டுமே சரியான திசையைக் காட்டவும், தேசத்தை மேம்படுத்தவும் முடியும் என்று அவர் நம்பினார், ” இன்றும் கூட, சுவாமி விவேகானந்தரின் கொள்கைகளும் அவரின் இலட்சியக் கருத்துகளும் இளைஞர்களை தேசத்தின் சேவையை நோக்கி நகர ஊக்கமளிக்கிறது " என்று கூறினார். மேலும் இந்தப் புனித நாளில் அவர் முன்னால் தலை வணங்குகிறேன்" என்றார் திரு.அமித்ஷா.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால் தொழில்முனைவோர் மேம்பாட்டு திட்டம்: தமிழ்நாட்டிற்கு ரூ 2602.66 லட்சம் மானியம்
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய மீன்வளம், கால்நடை பராமரிப்பு மற்றும் பால்வளம் அமைச்சர் திரு பர்ஷோத்தம் ரூபாலா கீழ்காணும் தகவல்களை அளித்தார்.
இந்திய அரசின் மீன்வளம், கால்நடை பராமரிப்பு மற்றும் பால்வள அமைச்சகத்தால் தேசிய வேளாண்மை மற்றும் ஊரக மேம்பாட்டு வங்கி  மூலம் செப்டம்பர் 2010 முதல் மார்ச் 2020 வரை பால் தொழில் முனைவோர் மேம்பாட்டுத் திட்டம் செயல்படுத்தப்பட்டது.
இத்திட்டத்தின் கீழ் நாடு முழுவதும் உள்ள மாநிலங்களில் உள்ள 90,616 பயனாளிகளுக்கு ரூ 55,086.76 லட்சம் மானியம் வழங்கப்பட்டது.
தமிழ்நாட்டில் மட்டும் 9512 பயனாளிகளுக்கு ரூ 2602.66 லட்சம் மானியம் வழங்கப்பட்டது. புதுச்சேரியில் 293 பயனாளிகளுக்கு ரூ 52.05 லட்சம் மானியம் வழங்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780043
----
(Visitor Counter : 108
பிரதமர் அலுவலகம்
பிரதமர், சிறுவர்களுடன் ரக்ஷா பந்தன் கொண்டாடினார்
பல்வேறு அம்சங்கள் குறித்து பிரதமர், சிறுவர்களுடன் கலந்துரையாடினார்
சந்திரயான் - 3 வெற்றி குறித்து சிறுவர்கள் தங்கள் உணர்வுகளைப் பகிர்ந்து கொண்டனர் மற்றும் எதிர்வரும் ஆதித்யா எல் -1 திட்டம் குறித்த தங்கள் ஆர்வத்தை வெளிப்படுத்தினர்
பிரதமர் திரு. நரேந்திர மோடி 7, லோக் கல்யாண் சாலையில் சிறுவர்களுடன் இன்று ரக்ஷா பந்தன் கொண்டாடினார்.
பல்வேறு அம்சங்கள் குறித்து தங்களுடன் கலந்துரையாடிய பிரதமருக்கு சிறுவர்கள் ராக்கி கயிறு கட்டினர். சந்திரயான் - 3 திட்டத்தின் வெற்றி குறித்து சிறுவர்கள் தங்கள் நேர்மறையான உணர்வுகளைப் பகிர்ந்து கொண்டனர், மேலும் எதிர்வரும் ஆதித்யா எல் - 1 திட்டம் குறித்து தங்கள் உற்சாகத்தை வெளிப்படுத்தினர்.
இந்த உரையாடலின் போது சிறுவர்கள் கவிதைகள் வாசித்து பாடல்களைப் பாடினர். இவர்களின் பேச்சால் கவரப்பட்ட பிரதமர், பொதுமக்கள் பயன்பெறும் வகையில் அரசுத் திட்டங்கள் உள்ளிட்ட பல்வேறு தலைப்புகளில் கவிதைகள் எழுதுமாறு அவர்களை ஊக்கப்படுத்தினார். தற்சார்பு இந்தியாவின் முக்கியத்துவத்தை விளக்கிய பிரதமர், மேட் இன் இந்தியா தயாரிப்புகளைப் பயன்படுத்துமாறு சிறுவர்களுக்கு அறிவுறுத்தினார்.
இதில், பல்வேறு மாணவ, மாணவியர் தங்கள் ஆசிரியர்களுடன் பங்கேற்றனர். தன்னார்வத் தொண்டு நிறுவனங்களின் பிரதிநிதிகள், பிருந்தாவனத்தைச் சேர்ந்த விதவைகள் மற்றும் பிற நபர்களும் கலந்து கொண்டனர்.
மத்திய அமைச்சரவை
நிறுவனங்கள்  மசோதா, 2019-க்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டம், நிறுவனங்கள் சட்டம் 2013-ல் திருத்தம் செய்வதற்கான நிறுவனங்கள்  மசோதா 2019-க்கு ஒப்புதல் அளித்துள்ளது.
மோசடி செய்யப்படாத அல்லது பொதுமக்களின் நலனுக்கு பாதிப்பு ஏற்படுத்தாத, நிறுவனங்கள் மீதான கிரிமினல் குற்றத்தன்மைகளை நீக்குவதற்கு இந்த மசோதா வகை செய்கிறது. நாட்டின் குற்றவியல் நீதி முறையில் மேலும் தடங்கலைத் தவிர்க்க இது உதவும். இந்த மசோதா சட்டத்துக்கு உட்பட்டு நடக்கும் நிறுவனங்கள் அச்சமின்றி செயல்பட உதவும்.
நிறுவனங்கள் சட்டத்தின் பல்வேறு ஷரத்துக்களை செயல்படுத்துவதில் ஏற்பட்ட சிரமங்களை தவிர்க்கும் வகையில், சட்டத்தில் சில திருத்தங்கள் செய்து நிறுவனங்கள்  சட்டம் 2015 இயற்றப்பட்டது.
பிரதமர் அலுவலகம்
வாரணாசியில் கொவிட் தடுப்பூசி பயனாளிகளுடனும், தடுப்பூசியை செலுத்துபவர்களுடனும் பிரதமர் ஜனவரி 22ஆம் தேதி உரையாடுகிறார்
வாரணாசியில் கொவிட் தடுப்பூசி பயனாளிகளுடனும், தடுப்பூசியை செலுத்துபவர்களுடனும் பிரதமர் திரு நரேந்திர மோடி, 2021 ஜனவரி 22-ஆம் தேதி மதியம் 1:15 மணிக்கு காணொலிக் காட்சி வாயிலாக உரையாடுகிறார். நிகழ்ச்சியில் கலந்துகொள்ளும் பயனாளிகள், தடுப்பூசி குறித்த தங்களது முதல்கட்ட அனுபவங்களைப் பகிர்ந்து கொள்வார்கள்.
கலந்துரையாடல் நிகழ்ச்சியைத் தொடர்ந்து, உலகின் மிகப்பெரும் தடுப்பூசித் திட்டத்தை சுமுகமாக மேற்கொள்வது தொடர்பாக விஞ்ஞானிகள், அரசியல் தலைவர்கள், அதிகாரிகள், இதர பங்குதாரர்களுடன் பிரதமர் தொடர் ஆலோசனைகளில் ஈடுபடுவார்.
மனித வள மேம்பாட்டு அமைச்சகம்
புதுமையில் சாதனை என்பதற்கான அடல் தரவரிசை ஏ ஆர் ஐ ஐ ஏ 2020 அமைப்புகளின் தேர்வு முடிவுகளை நாளை குடியரசுத் துணைத் தலைவர் வெளியிடுகிறார்
புதுமையில் சாதனை என்பதற்கான அடல் தரவரிசை அமைப்புகளின் முடிவுகளை  நாளை 18 ஆகஸ்ட் 2020 அன்று குடியரசுத் துணைத் தலைவர் திரு எம் வெங்கையா நாயுடு அறிவிக்கிறார். அறிவிப்பு விழாவில் மத்திய மனித ஆற்றல் மேம்பாட்டுத் துறை அமைச்சர் திரு. ரமேஷ் பொக்ரியால் நிஷாங்க்; மத்திய மனித ஆற்றல் மேம்பாட்டுத் துறை இணை அமைச்சர் திரு.சஞ்சய் ஷாம் ராவ் தோத்ரே ஆகியோர் பங்கேற்பார்கள். இந்த மெய்நிகர் விழாவில், உயர் கல்வித்துறைச் செயலர் திரு.அமித் காரே; அரசுத்துறை, அரசு சாரா அமைப்புகள், உயர்கல்வி அமைப்புகள் ஆகியவற்றின் பிரதிநிதிகளும் பங்கேற்பார்கள்.
அடல் தரவரிசை தர நிர்ணயம், மத்திய மனித ஆற்றல் மேம்பாட்டுத் துறை அமைச்சகத்தின் முயற்சியாகும். அகில இந்திய தொழில்நுட்பக் கல்விக் குழுமம்  மற்றும் மத்திய அரசின் அமைச்சகத்தின் புதுமைப் பிரிவும் இணைந்து இதனைச் செயல்படுத்துகின்றன இந்தியாவிலுள்ள கல்வி அமைப்புகளையும் பல்கலைக்கழகங்களையும் புதுமை; ஆசிரியர்கள் மற்றும் மாணவர்களுக்கிடையே புதிதாகத் தொழில் தொடங்குவோரை ஊக்குவித்தல், தொழில்முனைவோர் மேம்பாடு ஆகிய குறியீட்டு அம்சங்களின் அடிப்படையில், உயர்கல்வி அமைப்புகள் பல்கலைக்கழகங்கள் தரவரிசைப்படுத்தப்படும்.
(Visitor Counter : 141
ரெயில்வே அமைச்சகம்
இந்திய ரயில் நிலைய மறுசீரமைப்பு திட்டம் பயணிகளுக்கு நவீன வசதிகள் கிடைப்பதற்கு ரயில் நிலையங்களை இந்திய ரயில்வே மறுசீரமைக்கிறது
பயணிகளுக்கு நவீன வசதிகள் கிடைப்பதற்குப் பல்வேறு ரயில் நிலையங்களை இந்திய ரயில்வே மறுசீரமைக்கிறது. மேற்கு மத்திய ரயில்வேயில் ராணி கமலாபதி நிலையமும், மேற்கத்திய ரயில்வேயில் காந்தி நகர் தலைநகர் நிலையமும் மேம்படுத்தப்பட்டு செயல்பாட்டுக்கு வந்துள்ளன.
இந்த 2 நிலையங்களின் அனுபவம் மற்றும் தொழில்நுட்ப, பொருளாதார சாத்தியப்பாடு அடிப்படையில் மற்ற ரயில் நிலையங்களில் நவீனமயம் செயல்படுத்தப்படும் என்று ரயில்வே அமைச்சர் திரு அஸ்வினி வைஷ்ணவ் இன்று மாநிலங்களவையில் எழுத்துமூலம் அளித்த பதிலில் தெரிவித்தார்.
பல்வேறு மாதிரிகளில் ரயில் நிலையங்களை வடிவமைப்பதற்கான நிதி வாய்ப்புகள் பற்றி ரயில்வே அமைச்சகம் ஆய்வு செய்து வருவதாகவும் அவர் கூறினார்.
பிரதமர் அலுவலகம்
கொவிட்-19 தடுப்பூசி வெற்றிகரமாக அறிமுகம் செய்யப்பட்டதற்காக, பிரதமருக்கும், மத்திய அரசுக்கும் அண்டை நாட்டுத் தலைவர்கள் வாழ்த்து
கொவிட்-19 தடுப்பூசி, இம்மாதம் 16ஆம் தேதியன்று வெற்றிகரமாக அறிமுகம் செய்யப்பட்டதற்காக, பிரதமர் திரு நரேந்திர மோடிக்கும், மத்திய அரசுக்கும் அண்டை நாட்டுத் தலைவர்கள் வாழ்த்து தெரிவித்துள்ளனர்.
இலங்கை அதிபர் திரு கொத்தபயா ராஜபக்சே விடுத்துள்ள சுட்டுரையில், ‘‘கொவிட்-19 தடுப்பூசி வெற்றிகரமாக அறிமுகம் செய்யப்பட்டதற்காக பிரதமர் திரு நரேந்திர மோடிக்கும் மற்றும் நட்பு அண்டை நாடுகளுடனான அவரது தாராள மனப்பான்மைக்கும் என் இதயப்பூர்வமான வாழ்த்துகள்’’ எனக் குறிப்பிட்டுள்ளார்.
இலங்கை பிரதமர் திரு மகிந்தா ராஜபக்சே தனது சுட்டுரைச் செய்தியில், ‘‘இந்த மிகப் பெரிய கொவிட் தடுப்பூசித் திட்டம் என்ற முக்கியமான நடவடிக்கை எடுத்ததற்காக பிரதமர் திரு நரேந்திர மோடிக்கும், இந்திய அரசுக்கும் வாழ்த்துகள். இந்த பேரழிவுத் தொற்று முடிவின் தொடக்கத்தை நாம் பார்க்கத் தொடங்கியுள்ளோம்.’’ என கூறியுள்ளார்.
மாலத்தீவு அதிபர் திரு இப்ராஹிம் முகமது சாலிஹ் சுட்டுரையில் விடுத்துள்ள செய்தியில், ‘‘ கொவிட்-19க்கு எதிராக இந்திய மக்களுக்கு தடுப்பூசி போடும் இந்திய அரசின் மைல்கல் திட்டத்துக்காக, பிரதமர் திரு நரேந்திர மோடிக்கும், இந்திய அரசுக்கும் வாழ்த்துகள். இந்த முயற்சியில் நீங்கள் வெற்றியடைவீர்கள் என நான் அதிக நம்பிக்கையுடன் உள்ளேன். இறுதியாக, கொவிட்-19 பேரழிவுக்கு முடிவு ஏற்படுவதை நாம் பார்க்கிறோம்’’ என குறிப்பிட்டுள்ளார்.
பூடான் பிரதமர் டாக்டர் லோடே ஷெரிங் தனது சுட்டுரைச் செய்தியில், ‘‘நாடு தழுவிய கொவிட் தடுப்பூசித் திட்டத்தின் மைல்கல் தொடக்கத்துக்காக பிரதமர் நரேந்திர மோடிக்கும், இந்திய மக்களுக்கும் வாழ்த்துகள். இந்த தொற்று நோயால் நமக்கு ஏற்பட்ட கஷ்டங்களை போக்கும் வகையில் இந்தத் தடுப்பூசி வந்துள்ளது என நாம் நம்புவோம்’’ எனக் குறிப்பிட்டுள்ளார்.
பிரதமர் அலுவலகம்
ராஜஸ்தான் மாநில முன்னாள் முதல்வர் திரு ஜகந்நாத் பகாடியாவின் மறைவுக்கு பிரதமர் இரங்கல்
ராஜஸ்தான் மாநில முன்னாள் முதல்வர் திரு ஜெகந்நாத் பகாடியா அவர்களின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "ராஜஸ்தான் மாநில முன்னாள் முதல்வர் திரு ஜகந்நாத் பகாடியா அவர்களின் மறைவை அறிந்து துயருற்றேன். தனது நீண்ட அரசியல் மற்றும் நிர்வாக வாழ்க்கையில், சமூக அதிகாரமயமாக்கலுக்கு அவர் சிறந்த பங்களிப்பை வழங்கினார். அவரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி" என்று கூறியுள்ளார்.
பிரதமர் அலுவலகம்
டாக்டர் ராம்மனோகர் லோஹியாவின் பிறந்த தினத்தை ஒட்டி அவருக்கு பிரதமர் மரியாதை செலுத்தினார்
டாக்டர் ராம்மனோகர் லோஹியாவின் பிறந்த தினத்தை ஒட்டி அவருக்கு பிரதமர் மரியாதை செலுத்தினார்
டாக்டர் ராம்மனோகர் லோஹியாவின் பிறந்த நாளை ஒட்டி, அவருக்குப் பிரதமர் திரு. நரேந்திர மோடி மரியாதை செலுத்தியுள்ளார்.
இதுதொடர்பாக ட்விட்டரில் பதிவிட்டுள்ள அவர், ``சமூக அதிகாரமளிப்பில் டாக்டர் லோஹியாவின் மகத்தான பணிகளும், சேவை நோக்கிலான அவருடைய தத்துவங்களும் நம் நாட்டு குடிமக்களுக்கு தொடர்ந்து உத்வேகம் அளித்துக் கொண்டே இருக்கும்'' என்று கூறியுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
ஒரே நாடு, ஒரே கார்டு திட்டத்தில் லடாக் மற்றும் லட்சத்தீவு ஒருங்கிணைப்பு
26 மாநிலங்கள் / யூனியன் பிரதேசங்களைச்சேர்ந்த பயனாளிகள் எந்த ரேஷன் கடையிலும் பொருட்கள் பெறலாம்
ஒரே நாடு, ஒரே கார்டு திட்டத்தை அமல்படுத்தும் பணிகளில் ஏற்பட்டுள்ள முன்னேற்றம் குறித்து மத்திய நுகர்வோர் நலத்துறை அமைச்சர் திரு. ராம்விலாஸ் பஸ்வான் சமீபத்தில் ஆய்வு செய்தார். இத்திட்டத்தில் லடாக் மற்றும் லட்சத்தீவு ஆகியவற்றை இணைக்க அமைச்சர் ராம் விலாஸ் பஸ்வான் ஒப்புதல் அளித்தார்.
இந்த 2 யூனியன் பிரதேசங்களும், ஒரே நாடு, ஒரே கார்டு திட்டத்தில் இணையும் பரிசோதனைகளை நிறைவு செய்துவிட்டன. இத்துடன் மொத்தம் 26 மாநிலங்கள்/யூனியன் பிரதேசங்கள் ஒரே நாடு, ஒரே கார்டு திட்டத்தில் இணைந்துள்ளன.
ஆந்திரா, பீகார், தத்ரா & நாகர் ஹவேலி மற்றும் டாமன் மற்றும் டையூ, கோவா, குஜராத், ஹரியானா, இமாச்சலப் பிரதேசம், ஜம்மு & காஷ்மீர், ஜார்கண்ட், கர்நாடகா, கேரளா, லடாக், லட்சத் தீவு, மத்தியப் பிரதேசம், மஹாராஷ்டிரா, மணிப்பூர், மிசோரம், நாகலாந்து, ஒடிசா, பஞ்சாப், ராஜஸ்தான், சிக்கிம், தெலங்கானா, திரிபுரா, உத்தரப் பிரதேசம் மற்றும் உத்தரகாண்ட் ஆகிய மாநிலங்கள் மற்றும் யூனியன் பிரதேசங்கள் ஒரே நாடு, ஒரே கார்டு திட்டத்தில் தற்போது உள்ளன.
இதன் மூலம் பொது விநியோக திட்டத்தில் உள்ள புலம் பெயரும் பயனாளிகள் 26 மாநிலங்கள்/ யூனியன் பிரதேசங்களில் எங்கு வேண்டுமானாலும், இன்று முதல் ரேஷன் பொருட்களை பெற்றுக் கொள்ள முடியும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.90 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.90 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.01 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844072
நுகர்வோர் நலன், உணவு மற்றும் பொது விநியோகம் அமைச்சகம்
மத்திய அரசின் நடவடிக்கைகளின் காரணமாக பருப்பு வகைகளின் விலைகள் குறைந்துள்ளன
அத்தியாவசிய உணவுப் பொருட்கள் போதுமான அளவில்.உள்நாட்டில் கிடைப்பதை உறுதி செய்யவும் அவற்றின் விலைகளை நிலைப்படுத்தவும் பல்வேறு முனைப்பான நடவடிக்கைகளை அரசு எடுத்துள்ளது. இவற்றின் காரணமாக துவரம் பருப்பின் விலை பெருமளவில் குறைந்துள்ளது.
நுகர்வோர் விவகாரங்கள் துறையின் அதிகாரப்பூர்வ புள்ளிவிவரங்களின் படி, 22.02.2022 அன்று துவரம் பருப்பின் சராசரி மொத்த விலை ஒரு குவிண்டாலுக்கு ரூபாய் 9255.88 ஆக இருந்தது. 22.02.2021 அன்று துவரம் பருப்பின் சராசரி மொத்த விலை ஒரு குவிண்டாலுக்கு ரூபாய் 9529.79 ஆக இருந்ததுடன் ஒப்பிடும்போது இது 2.87 சதவீதம் குறைவாகும். இதே போன்று, 21.02.2022 அன்று துவரம் பருப்பின் சராசரி மொத்த விலை ஒரு
குவிண்டாலுக்கு ரூபாய் 9252.17 ஆக இருந்தது. 21.02.2021 அன்று துவரம் பருப்பின் சராசரி மொத்த விலை ஒரு குவிண்டாலுக்கு ரூபாய் 9580.17 ஆக இருந்ததுடன் ஒப்பிடும்போது இது 3.42 சதவீதம் குறைவாகும்.
அத்தியாவசிய உணவுப் பொருட்களின் விலைகளைக் கண்காணிக்குமாறும், மில் உரிமையாளர்கள், இறக்குமதியாளர்கள் மற்றும் விற்பனையாளர்களிடம் இருப்பில் உள்ள சரக்குகளின் அளவு குறித்து தெரிந்து கொள்ளவும் மாநிலங்கள் மற்றும் யூனியன் பிரதேசங்களுக்கு 2021 மே மாதம் அறிவுறுத்தல்கள் அனுப்பப்பட்டன. மேலும் 2001 ஜூலை 2 அன்று பாசிப்பருப்பு தவிர இதர பருப்புகள் மீது அதிகபட்ச சரக்குக் கையிருப்புக் கட்டுப்பாடு விதிக்கப்பட்டது.
இறக்குமதிகளை எளிதாக்குவதற்காக 2021 மே 15 முதல் அக்டோபர் 31 வரை துவரம் பருப்பு, உளுத்தம் பருப்பு மற்றும் பாசிப்பருப்பு ஆகியவற்றை இலவச பிரிவின்கீழ் இறக்குமதி செய்து கொள்ள அரசு அனுமதித்தது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1800340
ரெயில்வே அமைச்சகம்
புவனேஸ்வர் ரயில் நிலையத்தில் இந்தியாவின் முதல் அலுமினிய சரக்கு ரேக் - 61 போப்ரணலக்ஷ்மியை திரு அஷ்வினி வைஷ்ணவ் திறந்து வைத்தார்
இந்தியாவின் முதல் அலுமினிய சரக்கு ரயில் - 61 போப்ரணலக்ஷ்மியை புவனேஸ்வர் ரயில் நிலையத்தில் மத்திய ரயில்வே, தகவல் தொடர்பு, மின்னணு மற்றும் தகவல் தொழில்நுட்பத்துறை அமைச்சர் திரு அஷ்வினி வைஷ்ணவ் இன்று  திறந்து வைத்தார். இந்த ரயில் செல்லும் இடம் பிலாஸ்பூர் ஆகும்.
ஆர்டிஎஸ்ஓ, ஹிண்டால்கோ மற்றும் பெஸ்கோ
வேகன் போன்றவற்றுடன் இணைந்து உள்நாட்டிலேயே முழுமையாக வடிவமைக்கப்பட்டு உருவாக்கப்பட்டதால், ‘இந்தியாவில் உற்பத்தி செய்வோம்’ திட்டத்திற்கான அர்ப்பணிப்பு முயற்சி இது என்றார் அமைச்சர்.
அலுமினிய ரயிலின் முக்கிய அம்சங்கள்: மேற்கட்டுமானத்தில் வெல்டிங் இல்லாமல் முழுமையாக இணைக்கப்பட்ட கட்டுமானம், சாதாரண எஃகு ரயில்களை காட்டிலும் 3.25 டன்கள் எடை குறைவு, 180 டன் கூடுதல் பொருட்களை சுமந்து செல்லும் திறன், இதன் விளைவாக இந்த வேகன் அதிக செயல்திறன் கொண்டதாக அமைகிறது.
பாதுகாப்பு அமைச்சகம்
2023-ம் ஆண்டு குடியரசு தின அணிவகுப்பில் 23 அலங்கார ஊர்திகள் பங்கேற்பு: மாநிலங்கள் மற்றும் யூனியன் பிரதேசங்களில் இருந்து 17 ஊர்திகளும் பல்வேறு அமைச்சகங்கள், துறைகளின் சார்பில் 6 ஊர்திகளும் பங்கேற்கின்றன
2023 ஜனவரி 26 அன்று நடைபெறும் குடியரசு தின அணிவகுப்பில் நாட்டின் வளமான கலாச்சார பாரம்பரியம், பொருளாதார முன்னேற்றம் மற்றும் வலுவான பாதுகாப்பு ஆகியவற்றை சித்தரிக்கும் 23 அலங்கார ஊர்திகள் இடம்பெறுகின்றன. 17 ஊர்திகள் மாநிலங்கள் மற்றும் யூனியன் பிரதேசங்களிலிருந்தும், பல்வேறு அமைச்சகங்கள் மற்றும் துறைகளின் சார்பில் 6 ஊர்திகளும் இந்த அணிவகுப்பில் இடம்பெறுகின்றன.
அசாம், அருணாச்சலப் பிரதேசம், திரிபுரா, மேற்கு வங்கம், ஜம்மு - காஷ்மீர், லடாக், தாத்ரா நகர் ஹவேலி, டாமன் - டையூ, குஜராத், ஹரியானா, உத்தரப் பிரதேசம், உத்தரகாண்ட், ஜார்க்கண்ட், மகாராஷ்டிரா, ஆந்திரப் பிரதேசம், தமிழ்நாடு, கர்நாடகா, கேரளா ஆகிய மாநிலங்கள் மற்றும் யூனியன் பிரதேசங்களின் 17 அலங்கார ஊர்திகள், நாட்டின் புவியியல் மற்றும் வளமான கலாச்சார பன்முகத்தன்மையை சித்தரிக்கும் வகையில் குடியரசு தின அணிவகுப்பின் போது காட்சிப்படுத்தப்படும்.
கலாச்சார அமைச்சகம், உள்துறை அமைச்சகத்தின் மத்திய ஆயுதக் காவல் படைகள், உள்துறை அமைச்சகத்தின் போதைப்பொருள் கட்டுப்பாட்டுப் பிரிவு, வீட்டுவசதி மற்றும் நகர்ப்புற விவகாரங்கள் அமைச்சகத்தின் மத்திய பொதுப்பணித் துறை, பழங்குடியினர் நல அமைச்சகம், வேளாண் மற்றும் விவசாயிகள் நல அமைச்சகத்தின் இந்திய வேளாண் ஆராய்ச்சிக் கவுன்சில் ஆகியவை சார்பில் 6 அலங்கார ஊர்திகளும் குடியரசு தின அணிவகுப்பில் இடம்பெறும். இவை கடந்த சில ஆண்டுகளில் செய்த பணிகள் மற்றும் சாதனைகள் அந்தந்த அலங்கார ஊர்திகளில் காட்சிப்படுத்தப்பட்டிருக்கும்.
பல்வேறு மாநிலங்கள் மற்றும் யூனியன் பிரதேசங்களில் இருந்து அலங்கார ஊர்திகள் தொடர்பாக பெறப்பட்ட முன்மொழிவுகளை நிபுணர் குழு ஆய்வு செய்தது. அலங்கார உறுதியின் கருப்பொருள், விளக்கக்காட்சி, அழகியல் மற்றும் தொழில்நுட்பக் கூறுகள் குறித்து மாநிலங்களின் பிரதிநிதிகளுடன், நிபுணர் குழு உறுப்பினர்கள் பல சுற்று கலந்துரையாடல்களை மேற்கொண்டு ஆய்வு செய்து, அதன் அடிப்படையில், குடியரசு தின அணிவகுப்பில் பங்கேற்கும் அலங்கார ஊர்திகளின் தேர்வு நடைமுறை மேற்கொள்ளப்பட்டது.
பாதுகாப்பு அமைச்சகம்
காலாட்படை வீரர்களுக்கு அஞ்சலி செலுத்துவதற்காக நான்கு கார்டினல் திசைகளிலிருந்து பைக் பேரணிகள் கொடியேற்றதுடன் தொடக்கம்
அக்டோபர் 27 ஆம் தேதி கொண்டாடப்படும் 76 வது காலாட்படை தினத்தை நினைவுகூரும் வகையில், காலாட்படை வீரர்கள் அனைத்து கார்டினல் திசைகளிலிருந்தும் ஒரே நேரத்தில் நான்கு பைக் பேரணிகளை உள்ளடக்கிய "காலாட்படை நாள் பைக் பேரணி 2022 ஐ ஏற்பாடு செய்துள்ளனர்.
இந்த பைக் பேரணி வரும் 2022, அக்டோபர் 16 ஆம் தேதி, ஷில்லாங் , வெலிங்டன் , அகமதாபாத்  மற்றும் ஜம்மு  ஆகிய இடங்களில் இருந்து தொடங்கி நாட்டின் அனைத்து பகுதிகளுக்கும் சென்று, “காலாட்படை தினத்தன்று தேசிய போர் நினைவிடத்தில் முடிவடையும்.
பத்து பைக்கர்களைக் கொண்ட ஒவ்வொரு குழுவும், காலாட்படையின் 'எஸ்பிரிட்-டி-கார்ப்ஸை' காட்சிப்படுத்த 8,000 கிமீ பயணத்தை மேற்கொள்ளும்.
இதன் நோக்கமானது, காலாட்படையின் வீர, தீர ஆற்றலை மற்றும் சாகசத்தை வெளிப்படுத்துவது மட்டுமல்லாமல், நமது நாட்டு மக்களுடன் இணைந்து ஒற்றுமையின் வலிமையை வெளிக்காட்டுவதற்காகத்தான்.
"பயோனெட் பைக்கர்கள்" காலாட்படை வீரர்கள் மற்றும் அவர்களது குடும்பத்தினரின் வீரம் மற்றும் தியாகங்களுக்கு அஞ்சலி செலுத்தும் வகையில், வீர மரணம் அடைந்த வீரர்களின் மனைவியர், நாட்டைக்காக்கும் பணியில் ஈடுபட்டு இருப்பவர்கள், முன்னாள் வீரர்கள், என்சிசி மாணவர்கள், மற்றும் உள்ளூர் மக்களுடன், அவர்கள் இணைந்து அனைவருடனும் உள்ள தொடர்பைப் புதுப்பிக்கும் வகையில் செயல்படுவர்.
பைக்கர் குழுக்கள், அசாம் ரெஜிமெண்ட் ஷில்லாங்கில் இருந்தும் மராத்தா லைட் காலாட்படை படைப்பிரிவு அகமதாபாத்தில் இருந்தும், ஜம்மு மற்றும் காஷ்மீர் லைட் காலாட்படை ரெஜிமெண்ட் உதம்பூரில் இருந்தும், மெட்ராஸ் ரெஜிமெண்ட் வெலிங்டனில் இருந்தும் புறப்படும்.
அறிவியல் மற்றும் தொழில்நுட்பத்துறை
ஜோர்ஹட் சி எஸ் ஐ ஆர் - என் இ ஐ எஸ் டி மையத்தில் கோவிட்-19 பரிசோதனைக் கூடம் தொடக்கம்.
அறிவியல் மற்றும் தொழிலக ஆய்வுக் கவுன்சிலின்  அறிவியல் தொழில்நுட்ப வடகிழக்கு மையத்தின்  ஜோர்ஹட் வளாகத்தில், கோவிட்-19 பரிசோதனைக் கூடம் அமைக்கப்பட்டுள்ளது. அசாம் சுகாதாரம் மற்றும் குடும்பநலத்துறை அமைச்சர் டாக்டர் ஹிமந்தா பிஸ்வாஸ் சர்மா இந்தப் பரிசோதனைக் கூடத்தை தொடங்கி வைத்தார். இந்த முக்கிய நிகழ்வு சிஎஸ்ஐஆர் – என்இஐஎஸ்டி வரலாற்றில் முக்கிய மைல் கல் என அதன் இயக்குநர் டாக்டர் ஜி.நரஹரி சாஸ்திரி கூறினார்.
அசாமில் இந்தப் பரிசோதனைக் கூடத்தைத் திறக்கும் முதல் ஆய்வு மற்றும் மேம்பாட்டு மையம் அறிவியல் தொழில்நுட்ப வடகிழக்கு மையம் தான் என பாராட்டிய டாக்டர் ஹிமந்தா பிஸ்வாஸ் சர்மா, இந்த மையத்தை உருவாக்கியதற்காக அதன் விஞ்ஞானிகள் மற்றும் ஊழியர்களை பாராட்டினார்.
-----
(Visitor Counter : 195
பிரதமர் அலுவலகம்
குடியரசுத் தலைவர் மாளிகையில் நடைபெற்ற பாதுகாப்புத்துறை பணிவழங்கும் விழாவில் பிரதமர் பங்கேற்றார்
புதுதில்லியில் குடியரசுத் தலைவர் மாளிகையில் நடைபெற்ற பாதுகாப்புத்துறை பணிவழங்கும் விழாவில் பிரதமர் திரு நரேந்திர மோடி பங்கேற்றார். இந்த விழாவில் தீரச்செயல்களுக்கான விருதுகள் வழங்கப்பட்டன.
ட்விட்டரில் பிரதமர் கூறியிருப்பதாவது;
“இன்று முற்பகலில் பாதுகாப்புத்துறை பணிவழங்கும் விழாவில் பங்கேற்றேன். அங்கு தீரச்செயல்களுக்கான விருதுகள் வழங்கப்பட்டன.”
நிதி அமைச்சகம்
2023 அக்டோபர் 11 ஆம் தேதி ஜெனீவாவில் நடைபெறவுள்ள டி.ஐ.ஆர் நிர்வாகக் குழு தேர்தலில்  இந்தியாவின் மனுவுக்கு சிபிஐசி ஆதரவு திரட்டுகிறது
டி.ஐ.ஆர் கார்னெட்ஸ்  என்ற சரக்குகளின் சர்வதேச போக்குவரத்து மாநாட்டுக்கான ஒப்பந்த அமைப்பின் உறுப்பினர்கள், தூதர்கள் மற்றும் பிரதிநிதிகளுக்கான தேர்தல் தொடர்பாக புதுதில்லியில் நேற்று  ஒரு நிகழ்வு ஏற்பாடு செய்யப்பட்டு இருந்தது. மத்திய நிதி அமைச்சகத்தின் மறைமுக வரிகள் மற்றும் சுங்க வாரியம் , வெளியுறவு அமைச்சகத்துடன் இணைந்து இந்த நிகழ்ச்சியை நடத்தியது. இதற்கான தேர்தல்களை 11.10.2023 அன்று ஜெனீவாவில் டி.ஐ.ஆர் நிர்வாகக் குழுவின் 81 வது அமர்வின் போது நடத்த திட்டமிடப்பட்டுள்ளது.
இந்த டி.ஐ.ஆர்.எக்ஸ்.பி தேர்தலுக்கான இந்தியாவின் வேட்புமனுவுக்கு, சிபிஐசி-யின் முதன்மை ஆணையரும் சர்வதேச சுங்க உறவுகளின் தலைவருமான திரு. விமல் குமார் ஸ்ரீவஸ்தவா ஆதரவு திரட்டினார். இந்த நிகழ்ச்சியில் கலந்து கொண்ட வெளிநாட்டு பிரதிநிதிகளிடம் அவர் ஆதரவு கோரினார். இந்த உடன்படிக்கையின் கீழ் சர்வதேச போக்குவரத்து கட்டமைப்புகளுடன் ஒருங்கிணைந்து செயல்பட இந்தியா விரும்புகிறது என்றும் பிராந்திய ஒருங்கிணைப்பு, பொருளாதார வளர்ச்சி போன்றவற்றில் ஒருங்கிணைப்பு முக்கிய பங்கு வகிக்கிறது என்பதை இந்தியா அங்கீகரிப்பதாகவும் தெரிவிக்கப்பட்டது. டி.ஐ.ஆர் நிர்வாகக் குழுவில் இந்தியாவின் பிரதிந்தித்துவம் தேர்ந்தெடுக்கப்படுவதன் மூலம், பல்நோக்கு போக்குவரத்து அமைப்பின் உலகளாவிய ஒருங்கிணைப்பிற்கு இந்தியா கணிசமாக பங்களிக்க விரும்புகிறது என்று அப்போது கூறப்பட்டது.
இந்நிகழ்ச்சியில், வருவாய்த் துறை செயலர் திரு சஞ்சய் மல்ஹோத்ரா, மேற்குப் பகுதிக்கான வெளியுறவுத் துறை செயலர் திரு சஞ்சய் வர்மா, சிபிஐசி சிறப்புச் செயலாளரும், தலைவருமான திரு சஞ்சய் குமார் அகர்வால், மற்றும் சிபிஐசியின் சிறப்பு செயலாளரும் உறுப்பினருமான திரு சுர்ஜித் புஜாபால் மற்றும் பலர் பங்கேற்றனர்.
ஜெனீவாவில் 11.10.2023 அன்று நடைபெறவுள்ள டி.ஐ.ஆர் நிர்வாகக் குழுத் தேர்தலில் இந்தியா போட்டியிடுவதற்கு பல பிரமுகர்கள் தங்கள் ஆதரவைத் தெரிவித்ததைத் தொடர்ந்து இக்கூட்டம் வெற்றிகரமாக நிறைவடைந்தது.
டி.ஐ.ஆர் மாநாடு பற்றி
டி.ஐ.ஆர் மாநாடு, 1975 என்பது சுங்கக் கட்டுப்பாட்டின் சர்வதேச ஒருங்கிணைக்கப்பட்ட அமைப்பாகும். இது ஒரே சுங்க ஆவணம்  மற்றும் ஒரு ஒருங்கிணைந்த உத்தரவாத முறையைப் பயன்படுத்தி சர்வதேச எல்லைகளைக் கடக்கும் பொருட்களை தடையின்றி கொண்டு செல்ல உதவுகிறது. இதில் இந்தியா உட்பட 78 ஒப்பந்த நாடுகள் உள்ளன. 33,000 க்கும் மேற்பட்ட செயல்பாட்டாளர்கள் டிஐஆர் முறையைப் பயன்படுத்த அங்கீகரிக்கப்பட்டுள்ளனர். மேலும் ஆண்டுக்கு சுமார் 1.5 மில்லியன் டிஐஆர் போக்குவரத்துகள் மேற்கொள்ளப்படுகின்றன. டி.ஐ.ஆர் நிர்வாகக் குழு  என்பது துணை அமைப்பாகும். இது டி.ஐ.ஆர் நடைமுறையைப் பயன்படுத்துவதை மேற்பார்வையிடுவதுடன் அதற்கு ஆதரவை வழங்குகிறது. இது வெவ்வேறு ஒப்பந்த நாடுகளைச் சேர்ந்த 9 உறுப்பினர்களைக் கொண்டுள்ளது.
இந்தியா ஆசிய பசிபிக் பிராந்தியத்தில் ஒரு குறிப்பிடத்தக்க வர்த்தக நாடாகவும், சர்வதேச போக்குவரத்து வழித்தடத்தில்  முக்கிய பங்கேற்பாளராகவும் உள்ளது. 2017 ஆம் ஆண்டில் இந்த உடன்படிக்கையில் இணைந்ததிலிருந்து, டி.ஐ.ஆரின் பயன்பாட்டை ஊக்குவிக்க இந்தியா பல நடவடிக்கைகளை எடுத்துள்ளது.
Release ID= 1962358
ரெயில்வே அமைச்சகம்
ஊரடங்கு அகற்றப்படுவதால் ரயில்வே சரக்குப் போக்குவரத்து மீண்டும் அதிகளவில் தொடங்கியது
இந்த ஆண்டு மே மாதம் முதல் தேதியில் இருந்து மே 31 ஆம் தேதி வரை இந்திய ரயில்வே 82.27 மில்லியன் டன் அத்தியாவசியப் பொருள்களை ஏற்றிச் சென்றுள்ளது. இது ஏப்ரல் 1, 2020 முதல் ஏப்ரல் 30, 2020 வரை ஏற்றிச்சென்ற 65.14 மில்லியன் டன்களுடன் ஒப்பிடும்போது 25சதவீதம் அதிகமாகும்.
ஏப்ரல் 1, 2020 முதல் ஜூன் 9, 2020 வரை இந்திய ரயில்வே தனது தடையில்லா இருபத்து நான்கு மணி நேர  சரக்கு ரயில் சேவைகளின் மூலம் மொத்தம் 175.46 மில்லியன் டன் அத்தியாவசியப் பொருள்களை நாடு முழுவதும் கொண்டு சென்றுள்ளது.
24.03.2020 முதல் 09.06.2020 வரை 31.90 லட்சத்திற்கும் அதிகமான வேகன்கள் விநியோகச் சங்கிலியை செயல்பட வைக்க பொருள்களை எடுத்துச் சென்றன. இவற்றில், 17.81 லட்சத்துக்கும் மேற்பட்ட வேகன்கள் உணவு தானியங்கள், உப்பு, சர்க்கரை, பால், சமையல் எண்ணெய், வெங்காயம், பழங்கள் மற்றும் காய்கறிகள், பெட்ரோலிய பொருள்கள், நிலக்கரி, உரங்கள் போன்ற அத்தியாவசிய பொருள்களை நாடு முழுவதும் கொண்டு சென்றன. ஏப்ரல் 1, 2020 முதல் ஜூன் 9, 2020 வரை, ரயில்வே 12.56 மில்லியன் டன் உணவு தானியங்களை ஏற்றிச் சென்றது, கடந்த ஆண்டின் இதே காலகட்டத்தில் இது 6.7 மில்லியன் டன்களாக இருந்தது.
இது தவிர, 22.03.2020 முதல் 09.06.2020 வரை மொத்தம் 3,861 பார்சல் ரயில்களும் இந்திய ரயில்வேயால் இயக்கப்பட்டுள்ளன, அவற்றில் 3,755 ரயில்கள் நேர அட்டவணை ரயில்கள். இந்தப் பார்சல் ரயில்களில் மொத்தம் 1,37,030 டன் சரக்கு ஏற்றப்பட்டுள்ளது. கோவிட் -19 ஐத் தொடர்ந்து அமல்படுத்தப்பட்ட தேசிய ஊரடங்கின் போதும், அதற்குப் பிறகும், சிறிய பார்சல் அளவுகளில் மருத்துவப் பொருள்கள், மருத்துவ உபகரணங்கள், உணவு போன்ற அத்தியாவசியப் பொருள்களை எடுத்து சென்றது மிகவும் முக்கியமானது. முக்கியமான இந்தத் தேவையைப் பூர்த்தி செய்வதற்காக, மின் வர்த்தக  நிறுவனங்கள் மற்றும் மாநில அரசுகள் உள்ளிட்ட பிற வாடிக்கையாளர்களுக்கு விரைவான வெகுஜன போக்குவரத்துக்கு ரயில்வே பார்சல் வேன்களை இந்திய ரயில்வே வழங்கியுள்ளது. அத்தியாவசிய பொருள்களின் தடையில்லா விநியோகத்தை உறுதி செய்வதற்காக, தேர்ந்தெடுக்கப்பட்ட பாதைகளில் ரயில்வே நேர அட்டவணைப்படி பார்சல் சிறப்பு ரயில்களை ரயில்வே துறை இயக்குகிறது..
இந்த பார்சல் சிறப்பு ரயில்களுக்கான பாதைகளை மண்டல ரயில்வே தொடர்ந்து கண்டறிந்து அறிவிக்கிறது. தற்போது இந்த ரயில்கள் தொண்ணூற்றாறு  வழித்தடங்களில் இயக்கப்படுகின்றன.
பார்சல் சிறப்பு ரயில்களை இந்த வழிகளில் மேலும் இயக்க அடையாளம் காணப்பட்டுள்ளன:
(- நாட்டின் முக்கிய நகரங்களான டெல்லி, மும்பை, கொல்கத்தா, சென்னை, பெங்களூரு மற்றும் ஹைதராபாத் இடையே வழக்கமான இணைப்பு.
- மாநிலத் தலைநகரங்கள்/முக்கியமான நகரங்களிலிருந்து மாநிலத்தின் அனைத்து பகுதிகளுக்கும் இணைப்பு.
- நாட்டின் வடகிழக்குப் பகுதிக்கான இணைப்பை உறுதிசெய்தல்.
- இதர பகுதிகளிலிருந்து  அதிக தேவை உள்ள பகுதிகளுக்கு பால் மற்றும் பால் பொருள்கள் வழங்கல்.
- பிற அத்தியாவசியப் பொருள்களை  உற்பத்தி செய்யும் பகுதிகளிலிருந்து நாட்டின் பிற பகுதிகளுக்கு வழங்குதல்.